**Ministru kabineta noteikumu projekta "Grozījumi Ministru kabineta**

**2007. gada 20. marta noteikumos Nr. 200 "Noteikumi par republikas pilsētu un novadu vēlēšanu komisiju un vēlēšanu iecirkņu komisiju locekļu atlīdzību un ēdināšanas izdevumu kompensāciju"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2007. gada 20. marta noteikumos Nr. 200 "Noteikumi par republikas pilsētu un novadu vēlēšanu komisiju un vēlēšanu iecirkņu komisiju locekļu atlīdzību un ēdināšanas izdevumu kompensāciju"" (turpmāk – noteikumu projekts) mērķis ir noteikt darba stundas tarifa likmes vēlēšanu komisijas locekļiem. Noteikumu projektā noteiktais regulējums stājas spēkā vispārīgā kārtībā |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai nodrošinātu Republikas pilsētu un novadu vēlēšanu komisiju un vēlēšanu iecirkņu komisiju likuma (2018. gada 17. maija likuma "Grozījums Republikas pilsētu un novadu vēlēšanu komisiju un vēlēšanu iecirkņu komisiju likumā" redakcijā) 22. panta otrajā daļā Ministru kabinetam doto uzdevumu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vēlēšanu komisiju locekļu atlīdzību šobrīd nosaka Ministru kabineta 2007. gada 20. marta noteikumi Nr. 200 "Noteikumi par republikas pilsētu un novadu vēlēšanu komisiju un vēlēšanu iecirkņu komisiju locekļu atlīdzību un ēdināšanas izdevumu kompensāciju" (turpmāk – noteikumi Nr. 200). Noteikumos Nr. 200 ir noteiktas stundas tarifa likmes, kas tiek piemērotas atalgojuma noteikšanā vēlēšanu komisijas priekšsēdētājam, sekretāram un locekļiem, bet minētais regulējums neaptver pieaicinātus komisijas locekļus, kas ir civildienesta ierēdņi un citi speciālisti no vēlētāju vidus. Līdz ar to ir nepieciešams papildināt skaidrojumu noteikumos Nr. 200, ka pieaicinātie civildienesta ierēdņi un citi speciālisti no vēlētāju vidus tiek pielīdzināti komisijas loceklim un līdz ar to ir tiesīgi saņemt līdzvērtīgu atalgojumu kā komisijas locekļi, ja nepieciešams, nodrošinot darbu vēlēšanu komisiju iecirkņos balsošanas procesā un balsu skaitīšanu vēlēšanu komisijā. Par šādu veikto darbu attiecīgās vēlēšanu komisijas priekšsēdētājs slēgs darba līgumu, kurā tiks noteiktas arī tiesības un pienākumi, kā arī atlīdzība tāmē paredzēto līdzekļu ietvaros. Vienlaikus pieaicinātajiem civildienesta ierēdņiem un citiem speciālistiem no vēlētāju vidus ir jākompensē arī ēdināšanas izdevumi balsošanas un balsu skaitīšanas laikā |
| 3. | Projekta izstrādē iesaistītās institūcijas un publiskas personas kapitālsabiedrības | Centrālā vēlēšanu komisija |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Republikas pilsētu un novadu vēlēšanu komisiju un vēlēšanu iecirkņu komisiju locekļi |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība noteikumu projekta izstrādē netiek piemērota. Noteikumu projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā *Tiesību aktu projekti* |
| 2. | Sabiedrības līdzdalība projekta izstrādē | Noteikumu projektā risinātie jautājumi neparedz ieviest izmaiņas, kas varētu ietekmēt sabiedrības intereses |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Republikas pilsētu un novadu vēlēšanu komisijas un vēlēšanu iecirkņu komisijas |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. Noteikumu projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildu cilvēkresursi nav nepieciešami |
| 3. | Cita informācija | Noteikumu projektam nav ietekmes uz valsts un pašvaldību budžetiem – arī iepriekš personām, kuras tika pieaicinātas pildīt vēlēšanu iecirkņa komisijas locekļu funkcijas, atalgojums tika noteikts un ēdināšanas izdevumi kompensēti tādā pašā apmērā kā vēlēšanu iecirkņa komisijas locekļiem |

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_\_Jānis Citskovskis

726

Ruškule 67082983

Laila.Ruskule@mk.gov.lv